Bosna i Hercegovina

Federacija Bosne i Hercegovine

Tuzlanski kanton

Općina Kalesija

Javna ustanova Osnovna škola

**“Rainci Gornji“, Rainci Gornji**

Broj:01-156/20.

Datum:06.03.2020.godine

Na osnovu člana 105. stav (1) Zakona o osnovnom odgoju i obrazovanju („Službene novine Tuzlanskog kantona“ broj: 9/15, 6/16, 14/18 i 14/19), tačke I stav (2) Kriterija o utvrđivanju uslova na osnovu kojih se vrši izbor i imenovanje kandidata za direktora osnovne škole čiji je osnivač Skupština Tuzlanskog kantona („Službene novine TK-a“ broj: 11/14.), člana 142. Pravila JU Osnovna škola „Rainci Gornji“, Rainci Gornji broj:02**-**777/16 od 27. 09. 2016. godine i Odluke Školskog odbora o raspisivanju konkursa za izbor i imenovanje direktora Javne ustanove Osnovna škola „Rainci Gornji“, Rainci Gornji bb, broj: 01-154/20 od 03.03.2020.godine, raspisuje se,

**K O N K U R S**

**za izbor i imenovanje direktora Javne ustanove Osnovna škola „Rainci Gornji“**

Raspisuje se konkurs za izbor i imenovanje direktora JU Osnovna škola „Rainci Gornji“, Rainci Gornji, na mandatni period od 4 (četiri) godine.

**Opis poslova**

Direktor škole rukovodi školom i obavlja i druge poslove u skladu sa članom 108. Zakona o osnovnom odgoju i obrazovanju („Službene novine Tuzlanskog kantona“ broj: 9/15, 6/16, 14/18 i 14/19) i drugim važećim propisima kojima su propisane nadležnosti direktora osnovne škole koje imaju status javne ustanove, odnosno kojima je uređen sistem rukovođenja javnim ustanovama osnovnog obrazovanja na području Tuzlanskog kantona..

**Opći uslovi**

Kandidat za direktora škole mora ispunjavati sljedeće opće uslove:

a) da je državljanin Bosne i Hercegovine,

b) da je zdravstveno sposoban za obavljanje poslova direktora škole,

c) da se na njega ne odnosi član IX stav (1) Ustava BiH,

d) da nije osuđivan za krivično djelo,

e) da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, pedagoga ili direktora škole.

**Posebni uslovi**

Kandidat za direktora škole, pored općih uslova mora ispunjavati i sljedeće posebne uslove:

1. da ima VII stepen stručne spreme, odnosno visoko obrazovanje najmanje prvog ciklusa Bolonjskog sistema studiranja,
2. da ima pet godina radnog iskustva poslije sticanja odgovarajuće stručne spreme na poslovima nastavnika ili stručnog saradnika škole,
3. da ima položen stručni ispit za samostalan rad na poslovima nastavnika ili stručnog saradnika škole,
4. da ima program rada i razvoja škole za period na koji se imenuje direktor,
5. da nije pravosnažno osuđen za neko od krivično djelo iz člana 84. Stav 1. Zakona o osnovnom odgoju i obrazovanju, što ga čini nepodobnim za rad sa djecom, da nije kažnjavan iz oblasti privrednog prestupa,da mu nije izrečena zaštitna mjera zabrane vršenja poslova direktora, nastavnika ili stručnog saradnika škole ili koji u mandatnom periodu stiče uslove za odlazak u penziju shodno odredbama Zakona o radu, („Sl.novine TK“, broj: 9/15, 6/16 i14/18)
6. da nije član izvršnih organa političkih partija,
7. da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,
8. da nema direktan finansijski ili drugi lični interes u JU Osnovna škola „Rainci Gornji“, koji bi mogao dovesti do sukoba interesa sa njegovom dužnošću direktora,
9. da nije obavljao dužnost direktora dva mandata u istoj školi u kojoj konkuriše za direktora,

**Za direktora škole ne može biti imenovano lice koje ne ispunjava opće i posebne uslove konkursa.**

**Uz prijavu na konkurs, koja sadrži kraću biografiju,** kandidati su dužni dostaviti dokaz o

ispunjavanju svih uslova (općih i posebnih), odnosno sljedeću dokumentaciju (original ili

ovjerene kopije ne starije od šest mjeseci):

1. Uvjerenje o državljanstvu,
2. Diplomu o stečenoj o stručnoj spremi,
3. Potvrda o radnom iskustvu, izdata od strane škole, da ima najmanje pet godina radnog iskustva na poslovima nastavnika ili stručnog saradnika škole poslije sticanja odgovarajuće stručne spreme,
4. Uvjerenje izdato od strane nadležnog suda da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, stručnog saradnika ili direktora škole,
5. Uvjerenje o položenom stručnom ispitu za samostalan rad na poslovima nastavnika ili stručnog saradnika,

na poslovima nastavnika ili pedagoga škole poslije sticanja odgovarajuće stručne spreme,

1. Program rada i razvoja JU Osnovna škola „Rainci Gornji“, za period na koji se imenuje direktor,
2. Ovjerena izjava kandidata da se na njega ne odnosi član IX stav (1) Ustava BiH,
3. Ovjerena izjava kandidata da nije osuđivan za krivično djelo,
4. Ovjerena izjava kandidata da nije pravosnažnom presudom osuđen za krivično djelo iz člana 84.stav 1. Zakona o osnovnom odgoju i obrazovanju („Službene novine TK“, broj: 9/15, 6/16,14/18 i 14/19),
5. Ovjerena izjava kandidata da nije član izvršnih organa političkih stranaka ili organizacije koja je povezana sa političkom strankom,
6. Ovjerena izjava kandidata da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,
7. Ovjerena izjava kandidata da nema direktan finansijski ili drugi lični interes u JU Osnovna škola „Rainci Gornji“, koji bi mogao dovesti do sukoba sa njegovom dužnošću direktora,
8. Ovjerena izjava kandidata da nije obavljao dužnost direktora dva mandata u istoj školi u kojoj konkuriše za direktora,
9. Ovjerena izjava kandidata da nije u posljednje četiri godine zbog svoje krivice bio razriješen dužnosti direktora neke od odgojno – obrazovnih ustanova ili da u mandatnom periodu ne stiče uslove za odlazak u penziju.

U sllučaju potrebe, na zahtjev škole, kandidati su dužni dostaviti i drugu dokumentaciju kojom dokazuju ispunjavanje potrebnih uslova za izbor i imenovanje na dužnost direktora škole

Pod ovjerenom izjavom podrazumijeva se izjava ovjerena od strane nadležnog gradskog ili općinskog organa, odnosno izjava ovjerena od strane notara.

Kandidat koji bude imenovan za direktora dužan je dostaviti :

- Ljekarsko uvjerenje nadležne zdravstvene ustanove da je zdravstveno sposoban za obavljanje poslova direktora škole (ne starije od 3 mjeseca) i

- Izjavu ovjerenu od strane nadležnog organa o odstupanju sa pozicije predsjednika ili člana Školskog odbora ukoliko je u tom momentu obavljao navedenu dužnost.

Nakon provedene konkursne procedure, Školski odbor donosi Odluku o izboru i imenovanju direktora škole na mandatni period od 4 (četiri) godine, uz prethodno pribavljeno pozitivno stručno mišljenje Pedagoškog zavoda Tuzlanskog kantona i prethodnu saglasnost Ministarstva za obrazovanje i nauku Tuzlanskog kantona, uz vlastitu ocjenu dostavljenog Programa rada i razvoja škole za period na koji se imenuje direktor. Kandidat koji nije dobio saglasnost nadležnog Ministarstva ne može biti imenovan za direktora škole.

O rezultatima konkursa kandidati će biti pismeno obaviješteni u roku od 8 (osam) dana od dana donošenja Odluke o izboru i imenovanju direktora škole. Odluka Školskog odbora o imenovanju direktora škole je konačna.

**Konkurs ostaje otvoren 15 (petnaest) dana od dana objavljivanja u dnevnom listu „Avaz-Roto Pres“ (Dneevni avaz).**

**Nepotpune i neblagovremene prijave neće se uzimati u razmatranje.**

**Prijave dostavljati lično ili na adresu škole:**

**Javna ustanova Osnovna škola „Rainci Gornji“, Rainci Gornji bb**

**75 268 Rainci Gornji**

**Sa naznakom: (Konkurs za izbor i imenovanje direktora JU Osnovne škole „Rainci Gornji“ – NE OTVARATI)**

**Predsjednik Školskog odbora:**

**Rusmir Hasanović**